
Sumar: Printr-o abordare dogmatică a temei secularizării, pr. prof. Eduard 
Ferenţ analizează contextul şi coordonatele evanghelizării aşa cum este văzută 
aceasta de către Conciliul al II-lea din Vatican şi de către primul episcop de Iaşi, 
Nicolae Iosif Camilli, pentru ca mai apoi să caute răspunsul pe care-l dă secu- 
larismului noua evanghelizare a omului din mileniul al treilea. Mai întâi, por- 
nind de la documentele Conciliului al II-lea din Vatican, autorul arată care este 
contextul social în care se desfăşoară noua evanghelizare — secularizarea vieții 
umane, adică îndepărtarea omului de Dumnezeu. Trece apoi la expunerea co- 
ordonatelor evanghelizării primului păstor al Diecezei de Iaşi, episcopul N.I. 
Camilli, prezentând strigătul patern al acestuia conținut într-un discurs adre- 
sat catolicilor din Paris. In final, autorul, având drept referinţă textul episco- 
pului de Iaşi, arată cum încă de atunci, Dieceza de Iaşi caută să răspundă secu- 
larizării printr-o nouă evanghelizare a omului. În concluzie, pr. prof. E. Ferenţ, 
indică ce ar trebui să apere noua evanghelizare: identitatea lui Cristos, prima- 
tul Împărăției şi centralitatea mântuirii, identitatea Bisericii, identitatea sa- 
cramentală a Căsătoriei şi demnitatea omului. 


Cuvinte cheie: evanghelizare, Conciliul al II-lea din Vatican, secularizare, 
Nicolae Iosif Camilli, Dieceza de Iaşi, noua evanghelizare, Biserică, om, Isus 
Cristos. 


Summary: Through a dogmatic approach to the theme of secularism, pr. prof. 
Edward Ferenţ analyzed the context and the coordinates of the evangelization 
as it is seen by the Second Council of Vatican and by the first bishop of Iasi, 
Nicolae Iosif Camilli, and then is looking for an answer that is given by secula- 
rism to the new evangelization of people from the third millennium. Firstly, 
starting from the documents of the Second Council of Vatican, the author 
shows which is the social context of the new evangelization — secularization of 
the human life, that is the removal of people from God. Then the author expo- 
ses the coordinates of the evangelization of the first Shepherd of the Dioceses 
of Iasi, Bishop N.I. Camilli, presenting the paternal shout of this bishop as it is 


1 Prof. univ. dr. Eduard Ferenţ este profesor emerit de teologie dogmatică la Institutul 
Teologic Romano-Catolic din Iaşi. 

presented in a discourse addressed to the Catholics from Paris. Finally, the 
author, starting from the text of the bishop of Iasi, shows that even in that time 
the Dioceses of Iasi intended to answer to secularization through a new evan- 
gelization of man. In conclusion, pr. prof. E. Ferențt shows what the new evan- 
gelization should defend: identity of the Christ, the primacy of the Kingdom 
and the centrality of salvation, the identity of the church, the Sacramental 
identity of the church, and the human dignity. 


Key words: evangelization, Second Council of Vatican, secularization, Nicolae 
Iosif Camilli, Diocese of Iaşi, new evangelization, Church, man, Jesus Christ. 


Introducere 


Conferința de față urmează tematica propusă de Rectoratul Institutu- 
lui pentru anul universitar 2010-2011: „Biserica şi secularizarea: provo- 
cări şi răspunsuri”, tematică ce urmează a fi dezbătută în continuare din 
diferite puncte de vedere: biblic, dogmatic, pastoral, catehetic etc. Chiar şi 
cea mai sumară abordare dogmatică a tematicii ne indică deja drumul pe 
care trebuie să-l parcurgem în analiza pe care ne-o propunem. În conferin- 
ţa de faţă, etapele acestui traseu sunt următoarele: 

1. Contextul social al noii evanghelizări propuse de Conciliul al II-lea 
din Vatican; 

2. Coordonatele evanghelizării trasate de episcopul Nicolae Iosif Camilli 
în Biserica locală de Iaşi acum o sută de ani: 

3. Răspunsul acesteia dat „secularismului” prin noua evanghelizare a 
omului din mileniul al treilea. 


A. Contextul social în care se desfăşoară 
noua evanghelizare este secularizarea vieţii umane 


Zece ani după încheierea Conciliului al II-lea din Vatican (8.X11.1965), 
Sfântul Părinte Paul al VI-lea spunea în Exortaţia apostolică Evangelii 
nuntiandi (8.XII.1975): Ecclesia evangelisandi causa exstat: „Biserica 
există pentru a evangheliza”?, adică pentru a vesti Evanghelia lui Cristos 
şi pentru a învăța, pentru a fi mijlocitoarea harului şi pentru a-i reconcilia 
pe oameni cu Dumnezeu, dar în chip deosebit, pentru a perpetua sacrificiul 
lui Cristos prin sfânta Liturghie, care este memorialul patimii, morţii şi 
învierii lui Isus Cristos. 


2 PauL Pr. VI, Exortatio apostolica, Evangelii nuntiandi, n. 14: EV 5/1601. Cf. SYNODUS 
EPISCOPORUM, Declaratio Spiritu Sancto / 25.X.1974: EV 5/611-624. Conciliul al II-lea din 
Vatican nu foloseşte termenul ,secularizare”, ci se referă indirect la ea în GS nn. 36 şi 43: 
EV 1/1432 şi 1459. 

Contextul social al evanghelizării omului de astăzi este acela al lumii 
contemporane care se îndepărtează din ce în ce mai mult de Cristos şi de 
mesajul lui salvific. Fenomenul acesta de separare şi de scoatere a vieţii 
umane de sub influxul sacrului şi al religiei este redat de sociologi şi de unii 
teologi cu diferiți termeni: secularizare, secularism şi secularitate?. 

Ca fenomen istoric, secularizarea este un fenomen vechi şi totuşi nou, 
dar s-a accentuat în era modernă, când un sector sau altul al realității 
umane a fost scos din ce în ce mai radical de sub câmpul de influență al 
religiei. Procesul de secularizare include un întreit conflict: conflictul din- 
tre credinţă şi ştiinţă, dintre Biserică şi Stat, dintre viața de aici şi cea de 
Dincolo, conflict care priveşte destinul omului. 

a. Înainte de a evalua creştineşte secularizarea” vieţii umane, e bine să 
ne întrebăm care sunt cauzele acestui fenomen. 

Prima cauză este schimbarea atitudinii psihologice a omului față de sae- 
culum, faţă de lume. Contemporanii noştri au înțeles că pentru a merge 
spre Dumnezeu nu e necesar să întorci spatele lumii, deoarece lumea omu- 
lui este lumea lui Dumnezeu. A doua este trecerea de la societatea agricolă 
sau rurală, la cea industrializată. În societatea industrializată omul se sim- 
te solicitat să acționeze în prima persoană asupra realităților create, pen- 
tru ca acestea să producă ceea ce voieşte el. În această optică, totul pare să 
depindă numai de inteligența sa, de munca şi de inițiativa persoanei sale. 
Lucrurile sunt transformate în obiecte de consum. 

În această societate tehnică, omul şi-a propus să construiască o lume 
nouă fără Dumnezeu, fără mijlocitori şi fără o trimitere la altă viață, cea de 
Dincolo. Ateismul, sub diferitele sale forme, reprezintă o a treia cauză a 
secularizării vieții umane. Eroarea acestora este şi mai mare. Ei se înşală 
atunci când susțin că unei dezvoltări tehnice a societăţii nu trebuie să-i 
urmeze o dezvoltare proporțională a vieţii morale. Ei uită că însuşi sensul 
vieții umane constă în prioritatea eticii asupra tehnicii, a persoanei asupra 


3 Cf. KELLER A., „Secularizzazione”, în Sacramentum mundi, Enciclopedia teologica, vl. 
7, ed. RAHNER K., Morcelliana, Brescia 1977, coll. 586-600. Fenomenul secularizării este 
recunoscut şi analizat şi de teologia protestantă. Cf. TRILLHAS W., „La théologie protestante 
au XX siècle”, în Gucur V. — VORGRIMLER H., edd., Bilan de la théologie du XX siècle. 1. Le 
monde contemporaine: les grands courants théologiques, Casterman, Tournai 1969, pp. 
527-531. Cf. CAPORALE R., — GRUMELLI A., edd., Religione e ateismo nelle società secolarizzate, 
Il Mulino, Bologna 1972, p. 25 şi passim. Cf. Cox H., La Cité séculière, Casterman, Paris 
1965; IDEM, La Fête des fous, Le Seuil, Paris 1972. Cf. Le FEBVRE S., „Secolarită”, în Dizio- 
nario di Teologia Fondamentale, ed., FisıcHELLA R., Cittadella Editrice, Assisi 1990, pp. 
1088-1102. Cf. De Lugac H., Misterul Supranaturalului, tr. românească din franceză, făcu- 
tă de Pr. Dr. Ferenț E., Ed. Sapientia, laşi 2010, p. XIII şi cele indicate la această pagină de 
notele 44-48. 

lucrurilor, a spiritului asupra materiei. 

În contextul acestor cauze, secularismul, ca rezultat al secularizării ne- 
gative, poate fi definit ca negaţie a lui Dumnezeu şi a continuității dintre 
credință şi lumea modernă, ostilitate şi separație care poate duce până la 
dezintegrarea credințeit. 

b. Cum putem evalua creştineşte „secularizarea?” Biserica, urmând 
Evanghelia, recunoaşte valoarea lumii în sfera ei fără să-i facă vreo concu- 
rență, însă pune deopotrivă în lumină vremelnicia realităților pământeşti. 
Ea învață că credința în Dumnezeu nu înlocuieşte ştiinţa, deoarece cu- 
noaşterea supranaturală este efectiv de o ordine diferită de aceea a cunoaş- 
terii filozofice şi ştiinţifice. Ele, găsindu-se la nivele absolut diferite, nu se 
pot înlocui reciproc. Cu toate acestea, există o profundăşi inseparabilă uni- 
tate între cunoaşterea rațiunii şi aceea a credinței”. Lumea şi ceea ce se 
întâmplă în ea, ca şi istoria şi diferitele evenimente ale omenirii sunt rea- 
lități care, ce-i drept, trebuie privite şi analizate cu mijloacele proprii rați- 
unii, dar credința nu poate să rămână străină de acest proces. Ea nu inter- 
vine pentru a umili autonomia rațiunii sau pentru a-i reduce spațiul de 
acțiune, ci numai pentru a-i arăta omului că în aceste evenimente este 
prezent şi lucrează Dumnezeu. 

Între rațiune (ştiinţă) şi credinţa supranaturală nu există divorţ: Dum- 
nezeu, împărțţitorul harului este, de asemenea, Creatorul universului şi al 
omului. De aceea trebuie recunoscută convergența dintre adevărul revelat 
şi cel cucerit sau descoperit de om. 

Acelaşi lucru se adevereşte şi între Biserică şi Stat, sau autoritatea pă- 
mântească. Nici una dintre ele n-o poate înlocui pe cealaltă, ori să pretindă 
autoritate asupra ei”. 

În ceea ce priveşte scopul omului, cunoaştem tendința acelora care cer 
orientarea exclusivă a omului spre această lume şi angajarea lui, cea mai 
amplă posibilă, în vederea îndatoririlor pământeşti în detrimentul vieţii de 
Dincolo. Dar în viziunea NT., şi acest conflict apare lipsit de sens. De fapt, 
după cum credința nu poate suprima ştiinţa, iar Biserica nu poate pretinde 
că Statul ar fi de prisos, la fel îndatoririle faţă de Împărăţia lui Dumnezeu 
nu pot dispensa creştinul de îndeplinirea îndatoririlor pământeşti. „Creş- 


4 Cf. GOGARTEN F, Destino e speranza dell’epoca moderna. La secolarizazione come pro- 
blema teologico, Brescia 1972 . Cf. Monnin B., Dizionario dei teologi, Edizioni Studio Dome- 
nicano, Bologna 1992 , p. 272-273. 

5 Cf. Ioan PauL PP. II, Enciclica Fides et ratio / 14.IX.1998, nn. 9 şi 16: EV 17/1192 şi 
1211. 

6 Cf. RAVIER A., „Preface”, în S. FRANCOIS DE SALES, Oeuvres, Editions Gallimard, Bruges 
(en Belgique), 1969, p. XLIX. 
1 Cf. Fap 5, 29; In 18, 36; 1 Cor 5, 12. 

tinul care-şi neglijează îndatoririle pământeşti, îşi neglijează îndatoririle 
față de aproapele şi chiar față de Dumnezeu însuşi, punându-şi astfel în 
primejdie mântuirea veşnică”:. 

În pofida acestor trei conflicte, Biserica recunoaşte valoarea lumii în 
sfera ei fără să-i facă vreo concurenţă, fără să exercite vreo suveranitate 
dincolo de hotarele sale proprii, însă pune clar în lumină atât vremelnicia 
realităților pământeşti cât şi finalitatea lor. 

Conciliul al II-lea din Vatican nu foloseşte în documentele sale termenul de 
„secularizare”, ci face doar o simplă referință indirectă la el, când „legiti- 
mează autonomia realităților pământeşti”?. Conciliul însă marchează sfâr- 
şitul secularizării prin orientarea decisivă pe care o dă raporturilor dintre 
Bisericăşi lume în Declaraţia Dignitatis humanae” . În lumina acestui docu- 
ment magisterial, Biserica renunță să-şi definească raportul său cu statul 
conform logicii puterii; confirmăşi apără drepturile omului: dreptul la edu- 
cație, la muncă, la retribuţie, la odihnă, la cultură, la informaţie, la liber- 
tatea religioasă!!. De acum Statul, Biserica şi religia coexistă în mod autonom. 

Acest proces conduce la un raport dintre credință şi lume mult îndepărtat 
de dihotomia tradițională dintre sacru şi profan, de altminteri străină Bibliei. 
Omul modern e orientat spre viitor, cu voința constantă de transformare a 
lumii ca „istorie”, şi nu ca atitudine de contemplaţie a lumii ca „natură”. 

Teologia însăşi, preluând perspectiva Sfinţilor Părinţi, se reorientează 
spre istoria mântuirii, ținând cont de condiția subiectului istoric şi con- 
cret. Omul, ca subiect istoric concret, este chemat să colaboreze cu Dum- 
nezeu: de aceea este din nou evanghelizat. Locul noii evanghelizări este 
inima omului iluminată de misterul lui Cristos!?, inimă reorientată conşti- 
ent spre Inima lui Cristos, izvorul mântuirii. Inima omului este destinata- 
rul noii evanghelizări. Ambientul noii evanghelizări este persoana umană 
în condițiile sale socio-culturale concrete: ea este prima cale, calea funda- 
mentală a noii evanghelizări din partea Bisericii, în lumea actuală. 

Evanghelizarea şi sfințirea persoanei umane nu înseamnă înstrăinarea 
ei de lume, ci reinserarea ei în propria integritate prin harul şi lumina vie 
a Evangheliei. Sfințită, lumea însăşi rămâne lume, confirmată în „seculari- 
tatea” sau „mondanitatea” ei, ceea ce nu trebuie confundat cu mondenitatea!?. 


8 CONCILIUL AL II-LEA DIN VATICAN, Constituţia Gaudium et spes (= GS), n. 43: EV 1/1454. 
Cf. Mc 7, 11 s; 12, 40; 2 Tes 3, 10; Mt 6, 31-34; Le 10, 41. 

9 GS n. 43: EV 1/1454. 

1 DH nn. 1-15: EV 1/1042-1086. 

u Cf. Wosryta K., Alle fonti del rinnovamento. Studio sull'attuazione del Concilio 
Vaticano Secondo, Libreria Editrice Vaticana 1981, pp. 253-255, 259, 272-273; 367-368; 371. 

2 GS n. 22: EV 1/1389. 

13 Cf. CHENU M., „La consecratio mundi” în Etudes sur les instituts seculiers, III, Paris 
1966. 

Omul sfinţit în integritatea fiinţei sale, devine apt de a trans-forma lu- 
mea în Împărăţia lui Dumnezeu, discernând şi pronunțând în ea chemarea 
şi prezenţa vie-lucrătoare a lui Dumnezeu. 

Dumnezeul cel viu, Dumnezeul biblic e Creator relațional şi istoric. De 
aceea vestitorii Evangheliei n-au voie să ignore schimbările profunde care 
au loc astăzi în societate, unde cultura şi viața sunt într-o continuă inter- 
acțiune, „Secularitatea” evanghelizării apare sub acest aspect ca o dimen- 
siune istorică imprevizibilă în viața Bisericii, un sitz in Leben, un locus 
theologicus de o mare complexitate. În acest context va trebui să se desfă- 
goare la noi noua evanghelizare în mileniul al treilea!+, „deoarece evanghe- 
lizarea a fost concepută astfel de Isus însuşi şi actualizată ulterior de Apos- 
toli şi episcopi ca un fapt social. 


B. Coordonatele evanghelizării trasate 
de episcopul Nicolae I. Camilli în Biserica locală de Iaşi 


Unul dintre aceşti episcopi evanghelizatori este şi Nicolae Iosif Camilli 
(23.1V.1840-30.X11.1915)1514. Excelenței Sale îi datorăm coordonatele 
evanghelizării credincioşilor din Moldova, coordonate valabile şi pentru 
mileniul al treilea. Ele pot fi scoase, desigur, din documentele Arhivei Epi- 
scopiei de laşi, însă în conferința de față voi apela la un document originar 
inedit, pe care-l posed din Arhiva personală a Pr. Dr. loan Ferenț (1886- 
1933). El conţine alocuţiunea pe care Episcopul N. I. Camilli a adresat-o 
catolicilor din Paris, în catedrala Notre- Dame, în luna iunie 1890. ÎI traduc 
integral din limba franceză, ca apoi să scoatem din el coordonatele evan- 
ghelizării concepute de el acum 121 de ani, şase ani după înființarea Epi- 
scopiei de Iaşi (27 iunie 1884). lată cuvântul adresat catolicilor din Paris: 


„Acesta nu este un discurs, este mai degrabă un strigăt de suferință profundă 
pe care inima mea de Episcop şi de Părinte vine să vi-l facă cunoscut. Aş dori 


14 Cf. LEFEBVRE S., „Secolarită” în Dizionario di Teologia Fondamentale, o. c., pp. 1088- 
1101. Cf. GRUMELU A., „Evangelizzazione e secolarizzazione”, în L'annuncio del Vangelo 
oggi. Commento all'Esortazione Apostolica di Paolo VI „Evangelii nuntiandi”, Pontificia 
Università Urbaniana, Roma 1977, pp. 673-692. Cf. Paoro PrP. VI, L’Esortazione apostolica 
„Evangelii nuntiandi”, n. 55: EV 5/1655. 

15 Nicolae Iosif Camilli a fost numit de Papa Leon al XIII-lea episcop titular de Iaşi, la 27 
iunie 1884. La 10 mai 1894, în urma unor neînțelegeri cu clerul franciscan demisionează de 
la conducerea Diecezei de Iaşi şi a mers la Roma. După plecarea episcopului Dominic 
Jaquet, Pius al X-lea îi încredințează pentru a doua oară conducerea Episcopiei de Iaşi, la 
30.VIII.1904, unde păstoreşte până la 30.X11.1915, când a trecut la cele veşnice. Este în- 
mormântat în catedrala „Adormirea Maicii Domnului” din Iaşi. Cf. MORARU A. — RĂCHITEANU 
I., Păstorii Diecezei de Iaşi şi rectorii Seminarului diecezan, Ed. Sapientia, Iaşi 2004, p. 13. 
Sublinierile în alocuţiune îmi aparţin. 

ca în câteva cuvinte simple să vă arăt nevoile poporului meu şi să cointeresez 
generozitatea voastră recunoscută față de operele noastre. 


Aveţi înaintea voastră săracul Episcop al Diecezei de Iaşi, în Moldova, regatul 
României!$. Dieceza mea numără 65.000 de creştini catolici, trăind împrăştiați 
într-un vast teritoriu, în mijlocul unei populaţii de aproximativ 2.000.000 de 
locuitori, dintre care 300.000 sunt evrei, 100.000 protestanți şi restul sunt or- 
todocşi!”. Pentru această populație catolică atât de dispersată nu există decât 
26 de parohii, patru dintre ele fiind deja lipsite de preoți. Ah! Lipsesc preoții şi 
aceasta este durerea noastră cea mai mare. 


Vouă vă va fi foarte greu să credeți, fraților, dacă vă spunem că pentru această 
vastă dieceză nu există, incluzând Episcopul însuşi, decât 24 de preoți dedicați 
ministeriului parohial! 


Da, episcopul pe care-l ascultați în acest moment, nu are decât 23 de preoți, iar 
unii dintre ei sunt bătrâni şi bolnavi...! Douăzeci şi trei de preoți pentru 65.000 
de catolici separați între ei de atari distanţe încât, mulţi dintre ei nu pot măcar 
o dată pe an să întâlnească un slujitor al lui Isus Cristos! Mulţi dintre ei nu văd 
preotul nici măcar o dată pe an! Reflectaţi puţin la acest fapt, fraților preaiu- 
biţi, voi, care în acest oraş aveţi din belşug toate ajutoarele religioase”. 


Nevoia cea mai urgentă este, aşadar, după cum vedeţi, formarea unui cler indi- 
gen. Tocmai pentru aceasta, în chip deosebit, Episcopul de Iaşi, cu aprobarea 
Sfântului Părinte, s-a făcut chetor; pentru aceasta a venit el până la voi, pentru 
a implora ajutoarele carităţii voastre. 


El vă cere ajutor pentru Seminarul întemeiat de el, acum patru ani (29 septem- 
brie 1886), seminar condus de trei călugări întreținuți de mine. 


Dar în acest Seminar, câţi tineri sunt, ca speranţă a viitorului? Douăzeci şi 
trei..., şi dintre aceştia câți nu-şi ating scopul? Nu douăzeci şi trei, ci măcar 60 
pe an ar trebui să avem, pentru a da în medie în fiecare an, un preot la fiecare 
dintre cele douăzeci şi şase de parohii; ne-ar trebui chiar mai mulţi pentru a 
crea noi parohii ale căror necesitate este evidentă. 


Fără îndoială, cele 65.000 de credincioşi catolici ar putea să ne pună la dispozi- 
ție un număr mai mare de studenţi ecleziastici, dar cine îi va întreţine? Deja, 
cei douăzeci şi trei de tineri ai Seminarului nostru, toţi săraci, sunt toți şi cu 
totul în sarcina Episcopului, care e nevoit să le procure pânăşi îmbrăcămintea 
cea mai necesară. 


16 Am avut onoarea şi bucuria de a fi fost consacrat episcop la Roma, acum nouă ani 
(1881), de către Preavrednicul şi Veneratul Arhiepiscop de Toulouse, Eminenţa sa Reveren- 
disimă, Cardinalul Desprez. 

17 Episcopul Camilli în alocuţiunea sa, când vorbeşte despre ortodocşi, foloseşte terme- 
nul de „schismatici”, termen folosit acum o sută de ani. 

18 Gândiţi-vă bine pentru a-i mulțumi bunului Dumnezeu pentru acest har imens pe 
care vi-l face; gândiţi-vă bine pentru a vă fi milă de atâtea suflete care în Moldova se pierd, 
din lipsă de ajutoare religioase. 

Din lipsă de fonduri, Noi nu le-am putut procura încă nici haina bisericească, 
în pofida normelor explicite ale Conciliului Tridentin. E prea constisitor, iar 
sărăcia noastră este extremă. Numai pentru acest aspect, adică pentru a da 
celor douăzeci şi trei de seminarişti o uniformă corespunzătoare vocației lor, 
avem nevoie, în Moldova, de cel puţin 4000 de franci. Câţi bani nu ne mai trebuie 
pentru toate celelalte cheltuieli? Cum am putea să chemăm alți elevi care să intre 
în Seminarul nostru? În pofida tuturor semnelor vocației lor, în ciuda tuturor 
speranţelor pe care le pot da candidaţii, suntem nevoiţi să-i lăsăm la poartă. 


Congregația De propaganda Fide, este adevărat, face ceva pentru noi; dar vai, 
acest ajutor de unsprezece mii de franci, în medie, este unicul ajutor pe care noi 
îl primim în fiecare an. Dar şi acesta este departe, mult prea departe pentru a 
fi suficient, cu atât mai mult că el este unica noastră resursă! 


Unul din principalele venituri ale Episcopului era prețul închirierii celor zece 
magazine aliniate unul în fața celuilalt, situate în oraşul Bacău, odinioară re- 
şedinţă episcopală, acum transferată la Iaşi. Şase luni după întemeierea şi des- 
chiderea Seminarului nostru, un puternic incendiu ne-a pricinuit o pagubă de 
60.000 de franci. Am fost aşadar nevoiţi să-l reconstruim; pentru rezidirea Semi- 
narului a fost nevoie de bani, şi acum, fraţilor, timp de mai mulţi ani, cu venitul 
închirierii magazinelor (din Bacău), abia dacă reuşim să plătim datoriile... 


În afară de acestea, reşedinţa Episcopului e jalnică. Ea n-a fost niciodată un 
palat, dar în curând va fi o casă de nelocuit. Bisericile şi capelele noastre sunt, 
în mare parte, adevărate colibe, fiind lipsite, aproape în totalitatea lor de stric- 
tul necesar. Pentru reparaţiile urgente aveam pusă deoparte o sumă de rezer- 
vă; într-o zi, m-am dus s-o caut, dar nu mai era. Un furt comis chiar în reşedin- 
ţa Episcopului ne răpise totul! 


Dar, veţi spune probabil, pomana credincioşilor, bogăţia locului, ele nu pot re- 
media aceste neajunsuri? Şi de la cine vom cere noi ajutor? De la bogătaşi? 
Aceştia sunt evreii, protestanții, ortodocşii. Într-o ţară unde numele de catolic 
este sinonimul duşmanului, duşman politic, duşman detestat: în consecință, 
noi nu putem cere ajutor decât catolicilor. Însă catolicii sunt săraci. 


Din cei 65.000 de catolici ai Diecezei mele, 50.000 sunt indigeni, țărani simpli 
şi foarte săraci, cărora ar trebui să le dăruim, şi nicidecum să le cerem deja; 
celelalte 15.000 sunt muncitori, comercianţi în trecere, care vin pentru munca 
sau pentru afacerea lor, după care pleacă, neinteresându-i nici țara nici cauza 
noastră. 


Într-un cuvânt, nu există în Dieceza noastră printre catolici, nici aristocrație, 
nici burghezime, nici clasă înstărită, nici oameni bogaţi, în schimb, nevoile nu 
sunt mai mici! 

Aşadar, avem nevoie de preoţi pentru îngrijirea şi slujirea parohiilor existente: 
noi nu-i avem. Ne trebuie preoți pentru parohiile care vor trebui create în mod 
necesar, şi noi nu-i avem, mai ales pentru că resursele ne lipsesc... 

Va trebui să construim biserici, dar ele nu se construiesc fără bani. lată marea 
noastră sărăcie şi motivul durerii noastre vii. Mii de catolici trăiesc fără preoți, 
fără cult religios, fără sacramente, din lipsă de resurse temporale! 


În asemenea situaţie, care inimă creştină n-ar fi mişcată lăuntric? 


Mai există apoi o altă nevoie nu mai puţin urgentă... Eu nu voi spune nimic 
despre şcolile populare care trebuie instituite, despre învățătorii care trebuie 
găsiţi şi întreținuți pentru a lupta împotriva ereziei şi a necredinţei, şi pentru 
a promova credința în inima copiilor noştri săraci. Acum vă voi atrage atenția 
asupra unui PUNCT CAPITAL. 


Pentru a câştiga pe disidenţi şi pentru a pregăti de departe convertirile la Cris- 
tos (la Biserica Catolică), avem nevoie de şcoli cu internate (pensioane), colegii, 
după cum voi aveţi în Franţa. 


Noi avem două, e adevărat, pentru fete. Ele sunt prospere şi înfloritoare, grație 
devotamentului călugărițelor franceze ale Congregaţiei Nôtre Dame de Sion, 
care s-au stabilit în Moldova de un sfert de veac. 


Dar, voi îndrăzni oare să vă spun? Fără echivalentul lor pentru educaţia tineri- 
lor, a băieţilor, aceste pensioane (pensionate) ale fetelor fac un bine aproape de 
temut, aproape regretabil. Nu vă miraţi. Ascultaţi numai, şi veţi înțelege. 


Ortodocşii, protestanții şi chiar evreii, care apreciază modul nostru de educaţie 
fără a ne iubi şi religia, trimit cu plăcere fiicele lor în aceste pensioane. Binele 
se face şi, deşi călugărițele se abțin de la orice fel de prozelitism, de la orice 
presiune morală, cu toate acestea ele nu pot împiedica comparaţia pe care, bi- 
neînțeles, o fac aceşti copii între surorile catolice şi celelalte educatoare din 
pension, între religia noastră şi celelalte religii (secte), comparaţie care se în- 
toarce totdeauna în avantajul nostru; chiar numai exemplul, pilda bună pe 
care o dau călugărițele este o predică mai elocventă decât toate discursurile. 


Convertirile, aşadar, urmează unele după altele. Dar ce se întâmplă ulterior? 
Aceste tinere, terminând studiul lor, ajung la vârsta de a se mărita. lată-le însă 
silite moralmente să rămână singure, sau de a se pierde (de a nu se putea rea- 
liza în viață). Fecioria în lume, stare sfântăşi aprobată de Biserică, viaţa religi- 
oasă şi mai desăvârşită încă, nu pot fi destinul tuturor; este nevoie de o chema- 
re, de o vocaţie specială, şi nu toţi, ne spune Domnul Nostru, pricep acest 
cuvânt: Non omnes capiunt verbum istud”? . Ele trebuie şi voiesc să se căsăto- 
rească. Dar unde vor găsi ele părţile vrednice de ele şi de condiţie asemănătoare? 


Desigur, aceste persoane nu se vor găsi printre catolicii din regiune; ei sunt 
săraci, am spus-o deja; fără educaţie, fără instruire; şi apoi nu există colegii 
pentru a atrage tineretul. 


Ele, aşadar, vor fi silite să se întoarcă spre ortodocşi şi spre protestanți. Insă 
legile Bisericii noastre nu încurajează aceste căsătorii, şi dispensa nu este acordată 


1 Mt 19,11. 

decât cu condiţia categorică, clară, că soțul de religie ortodoxă se va obliga să-şi 
crească toți copiii în credinţa catolică. Dar ostilitatea pe care o poartă acesta 
catolicismului îl va împiedica totdeauna de a face această promisiune sau de a 
o ţine, aşa cum ne-o dovedeşte o lungă şi dureroasă experiență. 


Aşadar, tânăra educată după rangul sau condiția sa socială se află în această 
alternativă teribilă, ori să rămână singură în pofida dorințelor ei contrare şi 
fără vocație religioasă, ori să contracteze o căsătorie pe care Biserica o dezapro- 
bă şi care o expune cel puţin la pierderea credinței. 


Să întemeiem, aşadar drept răspuns, alături de aceste pensioane, case de edu- 
caţie pentru tinerii din familiile bune; repet, ei vor veni, ba chiar vor alerga 
spre ele; se vor obţine aceleaşi rezultate ca şi în pensioanele fetelor, iar posibi- 
litatea căsătoriilor onorabile şi creştine va fi asigurată. 


Aveam, aşadar, dreptate să afirm ceea ce va mirat: pensioanele fetelor fără 
echivalentul pensioanelor pentru băieţi sunt un bine aproape nociv! Acest lu- 
cru l-am afirmat la Roma, înaintea Romanului Pontif, vicarul Domnului Nos- 
tru Isus Cristos. 


Trebuie, aşadar, să creăm în Moldova colegii catolice. Pentru aceasta trebuie să 
construim edificii costisitoare, să invităm profesori din afară: resursele ne lip- 
sesc; lipsind resursele, binele nu se face, răul se propagă, iar credinţa catolică 
stagnează în populaţii şi apoi se pierde. 

Aceasta este, fraților, într-o prezentare succintă şi rapidă, situația Diecezei 
noastre sărace de laşi. Vederea atâtor lipsuri şi necazuri smulge lacrimile şi 
mişcă până şi inimile cele mai insensibile şi mai reci. 

La expunerea atâtor lipsuri şi necazuri, Leon al XIII-lea plânge şi suspină. 
Sanctitatea Sa n-a ezitat să binecuvânteze inițiativa noastră şi, în momentul în 
care la picioarele sale sacre primeam binecuvântarea sa apostolică, cuvintele 
rostite de buzele sale auguste au pătruns adânc inima noastră şi ne-a revigorat 
speranţa: „Da, da, a spus Pontiful, mergi, episcop de Iaşi! Caută preoţi şi creea- 
ză parohii. Găseşte profesori şi întemeiază colegii, iar pentru aceasta îţi doresc 
să poți întâlni multe suflete generoase care să depună în mâinile tale ajutoare 
îmbelşugate. 


Te binecuvântez şi-ţi doresc succes! 


C. Biserica locală de Iaşi îşi propune să răspundă 
secularismului printr-o nouă evanghelizare a omului 


Apelul patern al Episcopului Nicolae Iosif Camilli este pro-fund uman şi 
eclezial. Transmițându-ne numărul credincioşilor săi şi prezentându-ne 
neajunsurile lor, are în vedere atât Biserica locală de Iaşi din anii 1890, cât 
şi cea din anii următori. O lectură mai atentă a cuvântului său ne descope- 
ră perspectivele de viitor ale Diecezei sale, coordonatele evanghelizării. 

a. În alocuțiunea sa insistă asupra celor mai urgente necesități pastora- 
le ale Diecezei sale: formarea clerului local, educaţia integrală a tinerilor, 
întemeierea colegiilor pentru băieţi şi fete, înființarea şcolilor la sate (po- 
pulare), educația şi instruirea tineretului prin evanghelizarea familiilor, 
apărarea constantă a căsătoriei creştine şi descurajarea căsătoriilor mixte, 
combaterea necredinţei şi a secularismului etc. Între aceste coordonate ale 
evanghelizării predomină vestirea Evangheliei, învățătura sfintei Biserici, 
catehizarea familiei şi celebrarea Euharistiei în comunitățile parohiale 
existente şi în cele viitoare, pe care doreşte să le creeze. 

b. Cine erau destinatarii acestei evanghelizări în anii 18901915? Monu- 
mentele sepulcrale ale cimitirelor noastre din acei ani cuprind: români, 
germani, francezi, italieni, maghiari, polonezi, ucraineni etc. Creştinii de 
diferite etnii au convieţuit în aceeaşi Dieceză şi au trăit în pace. Acum se 
odihnesc în Domnul, fără deosebire de naționalitate, pentru că pe pământ 
s-au înțeles şi s-au respectat ca oameni şi ca creştini. Dacă ei nu şi-au 
schimbat credința şi s-au împăcat, locuind în acelaşi teritoriu, ne arată că 
au fost păstoriți de oameni înţelepţi, cu vederi evanghelice, dotați cu un 
spirit puternic? şi deschişi spre universalitatea Bisericii lui Cristos. 

c. Dar astăzi, în mileniul al treilea, care este destinatarul noii evanghe- 
lizări la noi? Noua evanghelizare se adresează omului contemporan, diferit 
de cel din veacul anterior, omul marcat de schimbările sociale în desfăşura- 
re continuă şi în Dieceza noastră; omul a cărui viață şi destin sunt legate 
profund de Cristos, de Biserică şi de societate; omul a cărui ființă, inteli- 
gentă, voință, conştiinţă, inimă şi activitate sunt profund inserate în isto- 
ria mântuirii, istorie care continuă şi la noi. 

Omul pe care voim să-l evanghelizăm, bărbat sau femeie, tânăr sau tâ- 
nără, este cel ale cărui neajunsuri atât de numeroase şi de diferite, trupeşti 
şi sufleteşti, scriu această istorie personală prin contactele, situaţiile şi 
structurile sociale atât de strâns unite cu acelea ale celorlalți oameni din 
țară şi din Europa. 

Subiectul căruia îi vestim Evanghelia este omul ca atare, considerat în 
integritatea ființei sale personale şi a existenţei sale sociale; omul care tră- 
ieşte într-o familie, dar şi în interiorul societăţii, al poporului din care face 
parte. 

Acestui om, român sau polonez, german sau bulgar, ucrainian sau ma- 
ghiar, italian sau francez în trecere, acestui om care constituie calea Bise- 
ricii, cale străbătută de Cristos însuşi, va trebui să ne adresăm în noua 
evanghelizare a mileniului al treilea. „Biserica este în slujba vocației per- 


20 Cf. NETZHAMMER R., Antichităţile creştine din Dobrogea, Editura Academiei Române, 
Bucureşti 2005, p. 23. 

sonale şi sociale ale persoanelor umane”?!, deoarece ea crede că „Domnul 
este bun față de toți, şi-şi arată bunătatea față de orice făptură”. 


Concluzie 


De la alocuțiunea adresată de Episcopul Camilli celor din Paris în 1890 
şi până astăzi, au trecut 121 de ani. În toţi aceşti ani scurşi în negura vea- 
cului trecut, Lumina lină a lui Cristos s-a zbuciumat pe meleagurile noas- 
tre, croindu-şi pârtie în istoria noastră printre cele două războaie mondia- 
le şi prin negura celor 45 de ani de comunism. 

Între timp, în anii 1962-1965 s-a celebrat la Roma marele eveniment al 
veacului al XX-lea, Conciliul al II-lea din Vatican, la care, din păcate, Bise- 
rica noastră locală n-a participat decât decorativ. Cu acest Conciliu a înce- 
put noua evanghelizare a Bisericii, adică noua prezentare a doctrinei sale 
despre Dumnezeu, despre om şi despre lume, adresată contemporanilor 
noştri într-o manieră mai adaptată lor. Local, trecând pragul Mileniului al 
II-lea, am celebrat şi noi Sinodul Diecezan între 8.X11.2001-8.X11.2004, Si- 
nod care a preluat în mod responsabil noua evanghelizare deschisă de Con- 
ciliul al II-lea din Vatican: îmbogățirea calitativă a înțelegerii doctrinei 
învăţate de Conciliu, în vederea îmbunătăţirii vieţii noastre creştine”. 

Ajunşi în acest moment istoric care reprezintă o adevărată răscruce de 
drumuri, va trebui să răspundem secularismului invadator, ținând cont 
atât de coordonatele trasate de Episcopul Iosif Camilli şi mai ales de învă- 
țătura Magisterului actual al Bisericii. Personal, cred că, în anii care ur- 
mează, prin noua evanghelizare va trebui să apărăm înainte de toate: 

1) Identitatea lui Cristos: vestirea Evangheliei lui Dumnezeu în integri- 
tatea ei. Isus, Fiul lui Dumnezeu, a fost primul şi cel mai mare evangheli- 
zator prin toate cuvintele şi faptele sale, până la sacrificiul suprem. Al 
doilea Crainic pe care trebuie să-l fcem cunoscut, actantul principal al noii 
evanghelizări este Duhul Sfânt. El este acela care ajută atât păstorii, cât şi 
păstoriții, ca să dea mărturia evanghelică adaptată timpurilor, într-un stil 
dinamic şi eficient. El face cunoscută unica Evanghelie, a Lui şi a lui Cris- 
tos, generațiilor actuale. 

2) Primatul Împărăției şi centralitatea mântuirii în vestirea integrală a 
misterului lui Cristos. În comparație cu Împărăţia, restul devine „toate 


21 GS n. 76: EV 1/1581. Cf. Ioan PauL PP. II, Enciclica Redemptor hominis, n. 14: EV 
6/1209-1212. 

22 Ps 144,9. 

23 Cf. FERENȚ E., Duhul Sfânt, Marele Crainic al noii evanghelizări, Ed. Sapientia, laşi 
2006, p. 12 şi passim. 

24 Cf. CONGREGAZIONE PER LA DOTTRINA DELLA FEDE, Declaratio Dominus Iesus / 6.08.2000, 
n. 12: EV 19/1172-1173. 

celelalte care vi se vor adăuga”%. Mântuirea este de fapt bucuria de a-L 
cunoaşte pe Cristos şi opera sa răscumpărătoare, în Biserică şi prin Biseri- 
că. 

3) Identitatea Bisericii: există o legătură profundă între Cristos, Biseri- 
că, om şi evanghelizare. Biserica noastră locală, în care trăieşte, se mani- 
festă, se dezvoltă şi-şi asumă adevărata sa vitalitate Biserica universală%, 
evanghelizată în cele opt veacuri de existență, de cei care ne-au precedat?” 
pe aceste meleaguri, trebuie să fie la rândul ei evanghelizatoare. 

4) Identitatea sacramentală a Căsătoriei pornind de la planul divin al 
mântuirii. La începutul ei stă însuşi misterul lui Dumnezeu manifestat 
deja în creația omului. Starea conjugală reflectăşi reprezintă relația divină 
cu creaţia, care este începutul Alianței. Căsătoria, încă de la creaţia omu- 
lui, apare ca „începutul” şi epifania intenţiei Creatorului cu omul, taină 
prin care îşi actualizează planul său de iubire. Acest plan are ca scop iubi- 
rea Fiului lui Dumnezeu față de omenire. Desăvârşirea şi actualizarea 
acestui sacrament, ca şi manifestarea lui, ajung „la împlinire” în iubirea 
lui Cristos, răstignit şi înviat, pentru Biserică, unită cu el prin iubirea şi 
unirea sponsală. Căsătoria trebuie ilustratăşi proclamată ca fiind „,sacra- 
mentul primordial” din economia mântuirii, ca sacramentul carităţii lui 
Cristos: la originea acestui sacrament este Domnul care iubeşte. 

5) Demnitatea omului căruia „după ce în trecut i-a vorbit în multe rân- 
duri şi în multe feluri prin profeți, Dumnezeu, în aceste zile din urmă, i-a 
vorbit prin Fiul-Cuvânt”%, om adevărat, născut din Fecioara Maria. 

În actul însuşi al acestei răscumpărări, istoria omului şi-a atins scopul 
conceput de Dumnezeu în planul iubirii sale. Dumnezeu însuşi a intrat 
astfel în istoria noastrăşi, ca om a devenit subiectul ei, unul din miliardele 
de oameni, deşi este Unic în ipostaza, în iubirea şi puterea sa, şi sânul acesteia. 

Prin Întrupare, Dumnezeu a dat vieții umane dimensiunea pe care voia 
s-o dăruiască omului de la creație, din primul moment al existenței sale. 


2% Le 12, 31. 

26 Cf. FERENȚ E., Biserică, ce simți despre taina fiinţei tale? Ed. Sapientia, laşi 2004, p. 
28; 37 şi passim. 

27 Cf. FERENT E., Martirul iubirii lui Cristos, ARC Bucureşti, 2000, p. 197. Cf. Pr. Dr. 
FERENȚ L, Începuturile Bisericii Catolice din Moldova, ed., FERENȚ E., Sapientia, Iaşi 
20042, pp. 245-256. 

23 Aflându-ne în „Anul familiei creştine”, cred că avem datoria de a ilustra detaliat teo- 
logia sacramentului Căsătoriei. Ar fi mai mult decât indicat, să aprofundăm doctrina celor 
31 de cateheze ale lui Ioan PauL Pe. II, Il matrimonio cristiano, în GIOVANNI PAOLO II, Uomo 
e donna la creò: catechesi sull'amore umano, Libreria Editrice Vaticana, 19872, pp. 339-445. 
Mai recomand unele sfaturi date celor căsătoriţi de S. FRANCISC DE SALES, Introduction à la 
Vie Devote, Troisième partie, C.XXXVIII, în Oeuvres, edd., Ravier A., — Devos R., Gallimard, 
Bruges 1969, pp. 233-240. 

29 Cf. Evr 1, 1-2. 

De data aceasta, în Cristos, i-a dăruit-o în mod plenar şi definitiv, în mani- 
era în care numai El era capabil s-o facă. El i-a dăruit-o cu o astfel de mă- 
rinimie încât în fața păcatului originar şi a istoriei păcatelor omenirii, în 
faţa erorilor inteligenței şi a puhoiului de fărădelegi ale voinţei şi inimii 
umane ne permite nouă, celor din mileniul al treilea, să strigăm împreună 
cu liturgia Bisericii: O felix culpa, quae talem ac tantum meruit habere 
Redemptorem!: „O, vină fericită, care ai meritat să ai un atât de nobil şi de 
mare Răscumpărător!”3 

Aşa înțeleg eu răspunsul pe care trebuie să-l dăm „secularismului” as- 
tăzi: Biserica noastră locală există pentru a evangheliza, pentru a-l face 
cunoscut omului pe Cristos, Răscumpărătorul său, dar şi pentru a-i dezvă- 
lui acestuia misterul persoanei sale în planul iubirii lui Dumnezeu Treime. 


30 Cf. S. FRANCISC DE SALES, Traité de Amour de Dieu, |. II, c. VI, în Oeuvres, o. c., p. 425. 
Cf. CaBasiLA N., Despre viața în Hristos, ed., Bodogae T., Ed. IBMBOR., Bucureşti 20012, p. 
41. Cf. Ioan PauL PP. II, Enciclica Redemptor hominis (4.03.1979), n. 1: EV 6/1169. 


